শংকর মাধবপুর বাংলাদেশের,রংপুর বিভাগের কুড়িগ্রাম জেলার চর রাজিবপুর উপজেলার ২নং কোদালকাটি ইউনিয়ন এর অন্তর্গত মুক্তিযুদ্ধের স্মৃতি বিজড়িত গ্রাম।  অবস্থান গ্রামটির পশ্চিম ও দক্ষিণে মোহনগঞ্জ ইউনিয়ন ও ব্রহ্মপুত্র নদ, পূর্বে হলহলিয়া নদী। উত্তরে কোদালকাটি ইউনিয়নের কারিগর পাড়া গ্রাম অবস্থিত। এটি কোদালকাটি ইউনিয়নের ৯নং ওয়ার্ড। বর্তমানে এই ওয়ার্ড এর ইউপি সদস্য মো: আনোয়ার হোসেন।  নামকরণের ইতিহাস  জনশ্রুতি আছে এই অঞ্চলের রাজার দুই ছেলে ছিলো, মাধব ও শংকর। তাদের নাম থেকে প্রথমে মাধবপুর শংকর নাম হয়, পরবর্তীতে সময়ের পরিক্রমায় শংকর মাধবপুর নাম হয়।  মৌজা ও পাড়া  মৌজা  মাধবপুর শংকর পুর  ভেলামারি (আংশিক)  সাজাই (দক্ষিণ সাজাই)  পাড়া  সরকার পাড়া  বাজার পাড়া  হাইস্কুল পাড়া  হাসমত দোকানদার পাড়া   বিল পাড়া  আনোয়ার মন্ডল পাড়া  মুক্তিযুদ্ধ ও শংকর মাধবপুর  ১৯৭১ সালের ৪ আগস্ট, পাকবাহিনী কোদালকাটি দখল করে নেয়। ১৩ আগস্ট তারাবরে পাকবাহিনীর সাথে ভয়াবহ যুদ্ধে লিপ্ত হয় মুক্তিবাহিনী, পাকবাহিনী দিশেহারা হয়ে পিছু হটে। ২ অক্টোবর, কোদালকাটি ও শংকর মাধবপুরে মুক্তিযোদ্ধাদের সাথে পাকিস্তানি বাহিনীর প্রচণ্ড যুদ্ধ হয়, যেখানে মুক্তিযোদ্ধাদের সাহসিকতায় পাকিস্তানি ১০০-১৫০ সেনা হতাহত হয়। এই যুদ্ধে গুরুত্বপূর্ণ ভূমিকা রাখেন শংকর মাধবপুরের বীর প্রতীক তারামন বিবি ও বীর মুক্তিযোদ্ধা সোলায়মান সরকার (ভারী মেশিনগান চালাতেন)। পরবর্তীতে ৪ অক্টোবর, পাকবাহিনীর পলায়নের মাধ্যমে কোদালকাটি মুক্ত হয়। ৪ অক্টোবর কোদালকাটি মুক্ত দিবস।  শংকর মাধবপুরের বীর মুক্তিযোদ্ধাদের তালিকা  বীর প্রতীক তারামন বিবি  বীর মুক্তিযোদ্ধা মোঃ সোলায়মান সরকার  বীর মুক্তিযোদ্ধা মোঃ সোহরাব আলী  বীর মুক্তিযোদ্ধা মোঃ ফজলুল হক  বীর মুক্তিযোদ্ধা মোঃ দরবেশ আলী (শহীদ)  বীর মুক্তিযোদ্ধা মোঃ আব্দুল কুদ্দুস (শহীদ)   শংকর মাধবপুর এর গণহত্যা  শংকর মাধবপুর গ্রামটি ছিল তৎকালীন বৃহত্তর রংপুর জেলার (বর্তমানে কুড়িগ্রাম জেলা) রৌমারী থানার (বর্তমানে রাজিবপুর উপজেলা) কোদালকাটি ইউনিয়নের একটি গ্রাম। দেশের অন্যান্য স্থানের মত স্বাধীনতা সংগ্রামকালীন সময়ে বর্বর দখলদার পাকিস্তানি সেনাবাহিনী এবং তাদের এদেশীয় দোসররা এখানে চালিয়েছিল এক গণহত্যা। তেররশী, খারুভাঞ্জ, সাজাই, ভেলামারী, উত্তর ভেলামারী, কোদালকাটি, শংকর মাধবপুর এবং দেউয়ার চর নিয়ে গঠিত হয়েছিল কোদালকাটি ইউনিয়নটি। শংকর মাধবপুর ছিল এই ইউনিয়নের সর্ববৃহৎ গ্রাম।  ১৯৭১ সালের ৪ আগস্ট, পাকবাহিনী কোদালকাটির বিভিন্ন গ্রামগুলোকে দখলে নিয়ে নেয়। বিভিন্ন গ্রামের মানুষ যাদুরচর ও রাজিবপুর ইউনিয়নের সীমান্তবর্তী গ্রামে আশ্রয় নেয়। শংকর মাধবপুরের ধনাঢ্য ব্যক্তি বাদশা দেওয়ানী পাকিস্তানি দখলদার বাহিনীর সাথে একটা ভালো সম্পর্ক গড়ে তোলে। তার অনেকগুলো ঘোড়া ছিলো ও আবাদী জমি ছিলো কয়েকশত বিঘা। তার জমিগুলোতে বর্গাচাষি হিসাবে ১৫০ টি পরিবার নিয়োজিত ছিলো। তার আশ্বাসে ৭০/৮০ টি পরিবার চাষাবাদের কাজের জন্য গ্রামে  ফিরে আসে। এদের অধিকাংশ নদীর অপর তীরে মুক্তিবাহিনীকে পাকিস্তানি বাহিনীর মুভমেন্ট এর খবর দিতো।  ৬ আগস্ট মুক্তিবাহিনী কোদালকাটি সিজ অপারেশন শুরু করে। ৮ আগস্ট তারা পাকবাহিনীর বিরুদ্ধে কার্যকর প্রতিরক্ষা গড়ে তোলে। ১৩ আগস্ট তারাবরে ব্যাপক যুদ্ধ হয় এর পর পাকবাহিনী পিছু হটে। এর পর আগস্ট-সেপ্টেম্বর জুড়ে আক্রমণ ও পালটা আক্রমণ চলতে থাকে।  ১৯৭১ সালের ২ অক্টোবর, এদিন মুক্তিবাহিনীর প্রবল আক্রমণের মুখে কোদালকাটি অবস্থান ছেড়ে পাকিস্তানিরা চিলমারীর উদ্দেশ্যে চলে যায়। যাবার আগ মুহূর্তে পাকিস্তানিরা শংকর মাধবপুর, সাজাই, ভেলামারী  ও কোদালাকাটি গ্রামের ৬৫ জন বেসামরিক মানুষকে ১০/১২ জনের দলে দলে রশি দিয়ে বেঁধে খারুভাঞ্জ ক্যাম্পে নিয়ে যায়। সেখানে নিয়ে গ্রামবাসীদের দিয়ে তারা তাদের নিহত সৈন্যদের লাশ এবং মাল-সামানা স্টীমার ও লঞ্চে লোড করার কাজে নিয়োজিত করে। নৌকা ঘাট ত্যাগ করার আগে সবাইকে নিয়ে শংকর মাধবপুরের সাজাইয়ে এলএমজি, এমজি এবং এসএমজির ব্রাস্ট ফায়ারে হত্যা করে। বাদশা দেওয়ানীকেও মেরে ফেলে। নিহতদের মধ্যে ৫৭ জনই ছিলো শংকর মাধবপুরের।  লাশগুলো যতোতত্র ফেলে রাখার কারনে কুকুরগুলো লাশের মাংস ভক্ষনের প্রতিযোগিতায় লিপ্ত হয়ে এতে অনেকের চেহারা বিকৃত হয়ে যায়। ৪ অক্টোবর গ্রামবাসী ৫৩ জনকে শনাক্ত করতে পারেন, বাদশা দেওয়ানীর চশমা দেখে তাকে শনাক্ত করা হয়। পরের দিন অর্থাৎ ৫ অক্টোবর, ধর্মীয় বিধি অনুযায়ী গনকবরের মাধ্যমে দাফন কাফনের ব্যাবস্থা করা হয়।   গ্রামের মানুষের পেশা গ্রামীন পেশা:  কৃষি:  প্রধান ফসল: ধান,ভূট্টা,মরিচ,মাশকলাই, গম, পাট, আলু, আখ, কাউন, শাকসবজি, চিনাবাদাম, রসুন, সরিষা, মসুর।  বিলুপ্তপ্রায় কৃষি ফসল: চিনা,কাউন,আউশ ধান,অড়হর।  প্রধান ফল-ফলাদি: আম,কাঁঠাল, বড়ই, সুপারি, জাম, কলা, তরমুজ।  কাঠ মিস্ত্রী  জেলে  মাঝি  ব্যাবসা  গবাদিপশু পালন  আধুনিক পেশা:   বিসিএস ক্যাডার  শিক্ষকতা  সরকারি বিভিন্ন প্রতিষ্ঠানে চাকুরী   সামরিক বাহিনীতে চাকুরী   সরকারি বিভিন্ন দপ্তরে চাকুরী   আইন শৃঙ্খলা বাহিনী   প্রবাস জীবন  বেসরকারি বিভিন্ন প্রতিষ্ঠানে চাকুরী    বিভিন্ন প্রতিষ্ঠান  উচ্চ বিদ্যালয়:  শংকর মাধবপুর উচ্চ বিদ্যালয়  সরকারি প্রাথমিক বিদ্যালয়:  শংকর মাধবপুর সরকারি প্রাথমিক বিদ্যালয়  শংকর মাধবপুর রেজিঃ প্রাথমিক বিদ্যালয় (বর্তমানে সরকারী)   ধর্মীয় প্রতিষ্ঠান  শংকর মাধবপুর জামে মসজিদ  জামে মসজিদ পাঠাগার  মোক্তব  শংকর মাধবপুর বাজার নামাজ ঘর  শংকর মাধবপুর কবর স্থান  শংকর মাধবপুর এবতেদায়ী মাদ্রাসা   শংকর মাধবপুর কমিউনিটি ক্লিনিক  যোগাযোগ ব্যবস্থা শংকর মাধবপুর থেকে ২ নং কোদালকাটি ইউনিয়ন পরিষদে সরাসরি স্থল পথে যাওয়া গেলেও জেলা ও উপজেলায় যোগাযোগের অন্যতম বাহন নৌকা।নৌকা দিয়ে নদী পারাপার হয়ে বিভিন্ন বাহনযোগে সারাদেশের বিভিন্ন প্রান্তে যাওয়া যায়।যানবাহন-  ভেলা  নৌকা  গরুর গাড়ি  মহিষের গাড়ি  ভ্যান  বাইসাইকেল  ঘোড়ার গাড়ি  মটর সাইকেল  হাট-বাজার  শংকর মাধবপুর হাট (ডুগডুগির হাট নামে পরিচিত)    নদ-নদী   হলহলিয়া  ব্রহ্মপুত্র নদ   গ্রামের ঐতিহ্য  শিক্ষা  শিক্ষার জন্য গ্রামটির সুনাম পুরো জেলা জুড়ে। এই গ্রামের মানুষ শিক্ষার ব্যাপারে অনেক সচেতন তারই ফলশ্রুতিতে এই গ্রামে শিক্ষার হার আশেপাশের গ্রামের চেয় বেশী। এই শিক্ষা বিস্তারে অগ্রণী ভূমিকা পালন করেছে শংকর মাধবপুর সরকারী প্রাথমিক বিদ্যালয়। এই বিদ্যালয়ের শিক্ষকগণের মধ্যে আহম্মদ আলী, জামাল সরকার, আব্দুল জব্বার, আব্দুস সাত্তার, আব্দুল মান্নান, রফিকুল ইসলাম ও শফিকুল ইসলাম শিক্ষার্থীদের কাছে খুবই জনপ্রিয়। এলাকার অধিকাংশ শিক্ষার্থীদের ফ্রিতে পড়ানো ,বাড়ি বাড়ি গিয়ে শিক্ষার্থীদের খোজ নেওয়া সহ বিভিন্ন বিষয়ে সাহায্য করেছেন রফিকুল ইসলাম ও শফিকুল ইসলাম। শংকর মাধবপুর উচ্চ বিদ্যালয়ের  প্রধান শিক্ষক মোঃ আনোয়ার হোসেন ও শংকর মাধবপুর রেজিঃ প্রাথমিক বিদ্যালয় (বর্তমানে সরকারী) এর প্রধান শিক্ষক মোঃ রেজাউল করিমও এলাকায় শিক্ষা বিস্তারে কাজ করেছেন।  নৌকা বাইচ  এই গ্রামের দুটি বড় নৌকা ছিলো যেগুলা দিয়ে দেশের বিভিন্ন জায়গায় নৌকা বাইচ প্রতিযোগিতায় অংশগ্রহণ করতো। গ্রামবাসীরা মিলে বড় একটি নৌকা বানিয়েছিলো যেটাকে স্থানীয়ভাবে হরোংগা নৌকা বলা হতো, এই নৌকাটি বিভিন্ন প্রতিযোগিতায় অংশগ্রহণ করে প্রথম স্থান সহ অসংখ্য পুরস্কার অর্জন করে। আরেকটি বড় কোষা নৌকা নওশাদ নামের ব্যক্তি নিজ উদ্যেগে তৈরি করেন,যা বিভিন্ন প্রতিযোগীতায় অংশগ্রহণ করে পুরস্কার অর্জন করে। বশারত আলী সরকারের একটি ছোট্ট নৌকা ছিলো, ২০০৬ সালের দিকে নৌকাটি বকবান্দা নৌকা বাইচ প্রতিযোগিতায় অংশগ্রহণ করে "৬ ইঞ্চি টিভি" পুরস্কার লাভ করে। ফুটবল দল  এই গ্রামের ফুটবল দলের সুনাম ছিলো আশেপাশের কয়েক উপজেলা জুড়ে। ফুটবল দলের নৈপথ্যের কারিগর ছিলেন বীর মুক্তিযোদ্ধা মোঃ সোলায়মান সরকার, তার ট্রেনিং ও খেলোয়ারদের প্রচেষ্টায় বিভিন্ন প্রতিযোগিতায় অংশগ্রহণ করে অসংখ্য পুরস্কার অর্জন করে। খেলোয়ারদের মধ্যে সোলায়মান সরকার, শফিকুল ইসলাম (মাদার শফি), রফিকুল ইসলাম, শফিকুল ইসলাম, আলাল হোসেন, মমিনুল ইসলাম(আশীর্বাদ)  ও মাহমুদুর রহমান (মাসুম) এর নাম উল্লেখযোগ্য।   উল্লেখযোগ্য ব্যক্তি   রণাঙ্গনের যোদ্ধা   বীর প্রতীক তারামন বিবি: তিনি ১৯৭১ সালে ১১ নম্বর সেক্টরে যুদ্ধ করেন এবং বাংলাদেশ সরকার তাকে বীর প্রতীক উপাধি প্রদান করে।বাংলাদেশের দুজন মহিলা বীর প্রতীকের মধ্যে উনি একজন। তারনামে জাহাঙ্গী্রনগর বিশ্ববিদ্যালয় ও যশোর বিজ্ঞান ও প্রযুক্তি বিশ্ববিদ্যালয়ের ছাত্রী হলের নামকরণ করা হয়েছে।  বীর মুক্তিযোদ্ধা মো: সোলায়মান সরকার: ১৯৭১ সালের মুক্তিযুদ্ধে ভারী মেশিনগান চালানো বীর যোদ্ধা, বর্তমানে রাজিবপুর উপজেলা মুক্তিযোদ্ধা সংসদ এর আহবায়ক (কমান্ডার)।   এলাকার গণ্যমান্য ও স্বনামধন্য ব্যক্তি   মৃত আলহাজ্ব মো: ইনসাফ আলী ব্যাপারী  মৃত মো: বাদশা দেওয়ানী   মৃত আলহাজ্ব মো: বশারত আলী সরকার  মৃত মো: ইয়াকুব সরকার, ব্রিটিশ আমলে মেট্রিক পাশ  মৃত মো: আজমেশ ক্বারী  আলহাজ্ব মো: সায়েরুদ্দিন সরকার   এডভোকেট এমদাদুল হক, বিএসসি   বীর মুক্তিযোদ্ধা আলহাজ্ব মো: সোলায়মান সরকার  মো: আমেনা বেগম (ডালিমন), উপজেলার ১ম মেট্রিক পাশ নারী  মো: আব্দুল মজিদ, সাবেক সেনা সদস্য   মৃত মো: ফয়জুর রহমান, ব্রিটিশ আমলে বিএ পাশ  মো: আব্দুল হাই সরকার  মৃত মো: মতিন বাবু  মৃত মো: খোকা বাবু  মুফতি আব্দুল্লাহ খান ফয়েজী  মাওলানা মো: আব্দুস সালাম  মৃত মো: আব্দুল কাদের মুন্সী  মৃত মো: হযরত আলী মুন্সী  মো: আনোয়ার হোসেন, বর্তমান ইউপি সদস্য  মৃত মো: হামেদ ডিলিয়ার, সাবেক ইউপি সদস্য  মৃত মো:গফুর আলী, সাবেক ইউপি সদস্য  মৃত মো:সফদের আলী, সাবেক ইউপি সদস্য  মৃত মোহাম্মদ আলী, সাবেক ইউপি সদস্য  মো: ফজল হক, সাবেক ইউপি সদস্য  মো: বাদশা মিয়া, সাবেক ইউপি সদস্য   মো: আলী হোসেন, সাবেক ইউপি সদস্য  ডা. মো: দেলোয়ার হোসেন, এমবিবিএস, এফসিপিএস(সার্জারী), বিসিএস(স্বাস্থ্য)   ড. মো: শহিদুল ইসলাম, ডিডি-কৃষি সম্প্রসারণ অধিদপ্তর, বিসিএস(কৃষি)   আরও দেখুন   কোদালকাটি ইউনিয়ন  চর রাজিবপুর উপজেলা  রৌমারী উপজেলা   কুড়িগ্রাম জেলা  রংপুর বিভাগ  দেওয়ানগঞ্জ উপজেলা  জামালপুর জেলা  ময়মনসিংহ বিভাগ   তথ্যসূত্র  বহিঃসংযোগ  চর রাজিবপুর উপজেলা  বিষয়শ্রেণী:বাংলাদেশের গ্রাম বিষয়শ্রেণী:রংপুর বিভাগ বিষয়শ্রেণী:কুড়িগ্রাম জেলার গ্রাম বিষয়শ্রেণী:রংপুর বিভাগের গ্রাম